Att. — non-stoich. 35-45 — c. 176/5
Region: Attica (IG I-III) — Attica

θεοι. αγαθει τυχει επι ιππακου αρχοντος ποσιδεωνος αγοραι κυριαι σολων ερμογενου χολαργευς ειπεν επειδη συμβεβηκεν διονυσιωι μεταλλαξαι τον βιον αποδεδειγμενωι εμ πολλοις ην εχων ευνοιαν διετελει προς απαντας τους την συνοδον φεροντας τωι θεωι αιει τινος αγαθου πει[ρ]ωμενος παραιτιος γινεσθαι και ιδιαι και κοινει [φ]ιλαγαθος ω[ν] εμ παντι καιρωι ος γουν προτιμηθεις υπο των διονυσιαστων και λαβων την ιερεωσυνην του θεου και κατασταθεις ταμιας τας τε κοινας προσοδους επηυξησεν εκ των ιδιων επιδους αυτοις αργυριου χιλιας δραχμας και τοπον μετα της αλλης χορηγιας πασης εις ον συνιοντες θυσο[υ]σιν κατα μηνα εκαστον τωι θεωι κατα τα πατρια επεδωκεν δε και αλλας αργυριου πεντακοσιας δραχμας αφ ων κατεσκευασατο το αγαλμα του διονυσου τοις οργεωσιν και προσιδρυσατο κατα την μαντειαν του θεου και περι απαντων τουτων υπα[ρ]χουσιν αι αποδειξεις υπερ τανδρος σαφεις δια των χρηματισμων εις τον απαντα χρονον ανθ ων επιγνοντες οι διονυσιασται ετιμησαν αυτον αξιον οντα και εστεφανωσαν κατα τον νομον ινα ο[υ]ν φαινωνται οι την συνοδον φεροντες μεμνη[μ]ενοι αυτου και ζωντος και μετηλλαχοτος τον β[ιο]ν της προς αυτους μεγαλοψυχιας και ευ[νοιας κ]αι αντι τουτων φανεροι ωσιν τιμωντες τους εξ [εκ]εινου γεγονοτας επειδη συμβαινει διαδοχους αυτον κ[α]ταλελοιπεναι παντων των εν δοξ[ε]ι και τιμει αυτωι υπ[α]ρχοντων περι ων και ο νομος των οργεωνων καλει πρωτ[ον ε]πι [ταυ]τα τον πρεσβυτατον των υων καθως και προεισ[η]κται επι την χωραν ταδελφου καλλικρατου ζωντος του πατρος δεδοχθαι τοις οργεωσιν την ιερεω[συ]νην του 0[ι]ονυσου δεδοσθαι αγαθοκλει διονυσιου [μα]ραθωνιωι και υπαρχειν αυτωι δια βιου επι ταις [τιμ]αις ταις αυταις αις ετετιμητο και ο πατηρ αυ[του] επειδη υπομεμενηκεν την ταμιειαν εις τον [με]τα ταυτα χρονον διεξαξειν και επαυ[ξ]ησειν την [συνο]δον διδους εις ταυτα εαυτον απ[ροφ]ασιστως [βουλ]ομενος αποδεικνυσθαι την εαυτου ευνοιαν [και] καλοκαγ[α]θιαν προς απαντας τους διονυσιαστα[ς] [ειση]γαγεν [δ]ε και τον αδελφον αυτου διονυσιον διονυσιου μαρα[θ]ωνιον εις την συνοδον επι τα του πατρ[ος] υπαρχοντα [μ]εθεξοντα των κοινων κατα τον νομο[ν] φροντισαι δε τους οργεωνας οπως αφηρωισθει δι[ο]νυσιος και α[ν]ατεθει εν τωι ιερωι παρα τον θεον οπου κα[ι] ο πατηρ αυτου ινα υπαρχει καλλιστον υπομνημα αυτου εις τον απαντα χρονον. αναγραψαι δε τοδε το ψηφισμα ε[ν] στηλει λιθινει και στησαι παρα τον νεω του θεου το δε γενομενον αναλωμα εις την στηλην και την αναθεσιν μερισαι τον [τ]αμιαν. ταυτα σολων ειπεν.